laion/Wikipedia-Exotic huggingface dataset:
משפט תומאסן על מעגלים זרים

משפט תומאסן על מעגלים זרים הוא משפט בתורת הגרפים שאומר שבגרף מכוון שהדרגה היוצאת של כל קודקוד בו גדולה מספיק, יש מספר גדול כרצוננו של מעגלים זרים. המשפט הוכח בשנת 1983 על ידי קרסטן תומאסן. בשנת 1996 הוכיח נוגה אלון גרסה הדוקה יותר של המשפט. הניסוח מדויק של המשפט הוא: קיימת פונקציה f : N → N {\displaystyle f:\mathbb {N} \to \mathbb {N} } כך שעבור כל מספר טבעי n {\displaystyle n} , בכל גרף מכוון Γ {\displaystyle \Gamma } שדרגת היציאה של כל קודקוד בו היא לפחות f ( n ) {\displaystyle f(n)} , קיימים לפחות n {\displaystyle n} מעגלים מכוונים ב- Γ {\displaystyle \Gamma } , שקבוצות קודקודיהם זרות בזוגות. הוכחתו של תומאסן מראה שאפשר לבחור את f {\displaystyle f} להיות f ( k ) = ( k + 1 ) ! {\displaystyle f(k)=(k+1)!} תוצאה זאת רחוקה מלהיות הדוקה. תומסון מראה כי לכל f {\displaystyle f} מתאימה מתקיים: f ( k ) ≥ 2 k − 1. {\displaystyle f(k)\geq 2k-1.} הוא גם משער שאפשר לבחור את f {\displaystyle f} להיות f ( k ) = 2 k − 1. {\displaystyle f(k)=2k-1.} אלון התקרב להוכחת השערה זאת והוכיח שאפשר לבחור את f {\displaystyle f} להיות f ( k ) = 64 k . {\displaystyle f(k)=64k.} עבור ערכים קטנים של k {\displaystyle k} אפשר לקבל תוצאות טובות יותר. לדוגמה, ההוכחה של תומאסן מראה כי עבור k = 2 {\displaystyle k=2} אפשר לבחור את f ( k ) {\displaystyle f(k)} להיות 3. במילים אחרות: עבור כל גרף מכוון Γ {\displaystyle \Gamma } כך שדרגת היציאה של כל קודקוד ב- Γ {\displaystyle \Gamma } היא לפחות 3 {\displaystyle 3} , קימים לפחות 2 {\displaystyle 2} מעגלים מכוונים ב- Γ {\displaystyle \Gamma } הזרים בקודקודיהם. המשפט משמש בין היתר לפתרון בעיה על פירוק של גרף לתת-קבוצות. הבעיה עלתה בקבוצת הפייסבוק "חפירות על מתמטיקה" ונפתרה על ידי נוגה אלון. הבעיה מדברת על שיבוץ תלמידים לכיתות. לפי תנאי הבעיה נאמר לכל אחד מהתלמידים שהוא יכול לבחור k {\displaystyle k} חברים, ומובטח לו שלפחות אחד מהם יהיה איתו בכיתה. השאלה היא האם קבוצה של תלמידים יכולה לתאם את הבחירות שלהם כך שבהכרח ישובצו בכיתה אחת. קל להראות שאם k < 3 {\displaystyle k<3} אז התשובה היא כן. אלון הוכיח באמצעות משפט תומאסן (עבור n = 2 {\displaystyle n=2} ) שאם k ≥ 3 {\displaystyle k\geq 3} אז התשובה היא לא. חידת הכתה המופרעת - חידה קשורה בפורטל מתמטיקה של הוויקיפדיה העברית. C. Thomassen, Disjoint cycles in digraphs, Combinatorica 3 (1983), 393-396. N. Alon, Disjoint directed cycles, J. Combinatorial Theory, Ser. B 68 (1996), 167-178 כאן High School Coalitions
ג'ון ברנס

ג'ון אנתוני ברנס (באנגלית: John Anthony Burns;‏ 30 במרץ 1909 – 5 באפריל 1975) היה פוליטיקאי אמריקאי שכיהן כמושל ה-2 של מדינת הוואי בארצות הברית מטעם המפלגה הדמוקרטית בשנים 1962–1974. ברנס נולד במונטנה. בשנת 1913 עברה משפחתו להונולולו שבהוואי בעקבות אביו, שהיה חייל. בשנת 1919 נטש אביו את המשפחה, וג'ון טיפל באחיו במקביל ללימודיו בעת שאימו עבדה. בשנת 1925 עבר לגור עם דודו בקנזס. לאחר שלמד שנתיים בתיכון מקומי, ב-1927 הפסיק ברנס את לימודיו, והתגייס לצבא ארצות הברית. הוא שוחרר לאחר שנה אחת ושב ללימודיו, אותם סיים ב-1930, והחל לעבוד כשוטר. ברנס, איש המפלגה הדמוקרטית, הצליח להביא לסופו את שלטונהּ ארוך-הימים של המפלגה הרפובליקנית בהוואי. בינואר 1957 נבחר לנציגהּ של הוואי בבית הנבחרים של ארצות הברית, והוביל את התנועה שקראה להפיכתה של הוואי מטריטוריה למדינה. לאחר שהפכה למדינה בשנת 1959, התמודד ברנס על תפקיד מושל המדינה החדשה, אך הפסיד למועמד הרפובליקני ויליאם קווין. בשנת 1962 התמודד שוב על התפקיד וניצח את קווין, בשל התפלגות קולות הרפובליקנים בין שני מתמודדים. ברנס נבחר מחדש בבחירות ב-1966 וב-1970, כשבכל פעם בחר בסגן מושל אחר. בבחירות 1970 התמודד מול סגנו היוצא, תומאס גיל, שטען כי ברנס מושחת וכי בכוונתו להילחם בממסד המושחת. באוקטובר 1973 חלה ברנס בסרטן, וסגנו, ג'ורג' אריושי, הפך למושל בפועל, ולאחר מכן גם ניצח בבחירות לתפקיד שנערכו ב-1974. ברנס נפטר ממחלתו ב-5 באפריל 1975. בית הספר לרפואה של אוניברסיטת הוואי במנואה נקרא על שמו, כמו גם טורניר גולף שנוסד לזכרו. מדיה וקבצים בנושא ג'ון ברנס בוויקישיתוף ג'ון ברנס, באתר המדריך הביוגרפי של הקונגרס של ארצות הברית (באנגלית) ג'ון ברנס, באתר "Find a Grave" (באנגלית) Nakamura, Kelli Y. "John Burns". נבדק ב-16 באוקטובר 2014. {{cite web}}: (עזרה) Coffman, Tom (1986). Catch a Wave: Case Study of Hawaii's New Politics. University of Hawaii Press. ISBN 0-8248-0270-5. Kameda, Arnold (2015-03-03). "About Us". John A. Burns School of Medicine (באנגלית אמריקאית). נבדק ב-2021-05-28.
קטוויק

קטוויק (בהולנדית: Katwijk), היא עיר ומועצה במחוז דרום הולנד. העיירה ממוקמת בשפך של הנהר ריין. נכון לאוגוסט 2020 ביישוב התגוררו כ-66 אלף תושבים. היישוב מהווה למעשה מועצה של חמישה יישובים שמתאגדים לעיר אחד. בתקופת האימפריה הרומית היישוב היה בעל חשיבות לאור מיקומו בגבול. הוא גם היה מקום יציאת ספינות לבריטניה. השם Catwijc מופיע לראשונה בשנת 1231. העיירות שמהוות עתה חלקי העיר התפתחו בנפרד, חלקם התבססו על הדייג וחלקם על החקלאות. במהלך מלחמת העולם השנייה גישה לחוף נסגרה לאור בניית ביצורים על ידי הגרמנים. הגבולות הנוכחיות של העיר נקבעו בשנת 2006 כאשר סכום על איגוד סופי של חמשת יישובי האזור. קטוויק היא העיר הגדולה בהולנד שלא חוברה למערכת רכבות ותחבורה ציבורית לעיר היא רק על ידי אוטובוסים. אזור החוף הוא מקום נחיתה של מספר כבלי תקשורת שחוצים את האוקיינוס האטלנטי לרבות TAT-14. מקדוניה הצפונית אוחריד, מקדוניה הצפונית גרמניה זיגן, גרמניה מדיה וקבצים בנושא קטוויק בוויקישיתוף אתר האינטרנט הרשמי של קטוויק (בהולנדית) קטוויק, באתר אנציקלופדיה בריטניקה (באנגלית) קטוויק, ברשת החברתית פייסבוק קטוויק, ברשת החברתית אקס (טוויטר) קטוויק, ברשת החברתית אינסטגרם קטוויק, ברשת החברתית LinkedIn ערך זה הוא קצרמר בנושא הולנד. אתם מוזמנים לתרום לוויקיפדיה ולהרחיב אותו.
Polaroid

"Polaroid" הוא שיר של הדי ג'יי האנגלי, ג'ונאס בלו, הזמר האנגלי, ליאם פיין, והזמרת הקנדית, לנון סטלה, שיצא, על ידי וירג'ין EMI רקורדס, ב-5 באוקטובר 2018, כסינגל השמיני מתוך אלבום האולפן הראשון שלו, Blue. השיר נמצא גם באלבום האולפן הראשון של פיין, LP1.‏ נכון לנובמבר 2021, השיר הושמע למעלה מ-333 מיליון פעמים בספוטיפיי. המגזין Broadway World אמר כי השיר הוא "נתח מגן עדן של R&B פופ גדוש בפזמון המנוני אמיתי וגרוב שאי אפשר לעמוד בפניו". אתר האינטרנט Idolator אמר שלשיר יש "הפקה מנצנצת [...] ופזמון שאי אפשר לעמוד בפניו", ושלפיין ולסטלה יש כימיה ו-"שירה מרשימה". הווידאו קליפ של הסינגל יצא לראשונה בערוץ היוטיוב של ג'ונאס בלו, ב-19 באוקטובר 2018. נכון לנובמבר 2021, הווידאו קליפ נצפה למעלה מ-123 מיליון פעמים. המגזין בילבורד אמר כי הווידאו קליפ מביא את "שיר הדאנס הרומנטי לחיים". מידע על הסינגל "Polaroid" באתר מיוזיק בריינז מידע על היצירה "Polaroid" באתר Discogs מילות השיר "Polaroid" באתר Genius סרטון השיר "Polaroid" באתר יוטיוב "Polaroid - Single by Jonas Blue, Liam Payne & Lennon Stella". Apple Music. ארכיון מ-2018-10-22. נבדק ב-22 באוקטובר 2018. {{cite web}}: (עזרה) "LIAM PAYNE'S DEBUT ALBUM 'LP1' IS OUT NOW". Pressparty (באנגלית). ארכיון מ-2020-10-29. נבדק ב-2020-10-26. "Liam Payne". Republic Records (באנגלית). 2017-07-18. ארכיון מ-2020-10-25. נבדק ב-2020-10-26. Polaroid, 2018-11-09, ארכיון מ-2021-10-28, נבדק ב-2021-11-19 "Liam Payne, Jonas Blue and Lennon Stella Release 'Polaroid'". Broadway World. 5 באוקטובר 2018. ארכיון מ-2019-12-09. נבדק ב-24 באוקטובר 2018. {{cite web}}: (עזרה) Nied, Mike (5 באוקטובר 2018). "Tune! Liam Payne & Lennon Stella Feature On Jonas Blue's 'Polaroid'". Idolator. ארכיון מ-2021-11-19. נבדק ב-24 באוקטובר 2018. {{cite web}}: (עזרה) "Jonas Blue, Liam Payne, Lennon Stella – Polaroid". ארכיון מ-2021-05-03. נבדק ב-23 באוקטובר 2018. {{cite web}}: (עזרה) Engelmann, Nicole (19 באוקטובר 2018). "Jonas Blue, Liam Payne and Lennon Stella Debut Cinematic 'Polaroid' Video". Billboard. ארכיון מ-2020-10-30. נבדק ב-24 באוקטובר 2018. {{cite web}}: (עזרה)
ראש עיריית קרסנודאר

ראש עיריית קרסנודאר (ברוסית: Мэр Краснодара) הוא נושא המשרה הרמה ביותר בעיר קרסנודאר, המנהל את ענייניה ומייצג את האינטרסים שלה בפני הממשל הפדרלי. מאז נובמבר 2021, ראש העיר הוא אנדריי אלכסיינקו, שנבחר בהצבעה חשאית של הדומה עירונית של קרסנודאר בספטמבר 2021 והושבע לתפקיד בנובמבר 2021. בהתאם לאמנת העיר וחוקי עזר עירוניים של קרסנודאר, ראש העיר הוא ראש הרשות המבצעת בעיר ואחראי על פיתוחה הכלכלי והחברתי של העיר, מנהל את משאבי ותשתיות העיר ותפקידי ביצוע נוספים כדוגמת: ייצוג העיר מול הממשל הפדרלי וגופים אחרים של השלטון המקומי וייצוג העיר בטקסים ואירועים בינלאומיים; חותם על חוקים ותקנות שאושרו על ידי הדומה העירונית של קרסנודאר, הגוף העירוני המחוקק. בסמכותו אף שלא לחתום ולא לאשר חוקים; חותם על הסכמים הנוגעים לעיר קרסנודאר; מרכיב את האדמיניסטרציה של העיר (העירייה) ומנהל אותה, יכול לפזר את העירייה וקובע את המבנה שלה; ממנה ומפטר את התובע הכללי של העיר וראשי הסניפים האזוריים של ארגוני הממשל הפדרלי; מציע לנשיא רוסיה ולראש ממשלת רוסיה הצעות חוק הנוגעות לעיר קרסנודאר; ממנה ומפטר את נציגי ולדיווסטוק באספה הפדרלית של רוסיה; ממנה ומפטר את נציגיו בדומה העירונית; מגיש לדומה העירונית הצעות חוק; אם נשקפת סכנה לחיי תושבי העיר, בסמכות ראש העיר להטיל עוצר. ולרי סמויילנקו (יולי 1987 – מרץ 1990, דצמבר 1991 – נובמבר 1994, ינואר 1997 – דצמבר 2000) מיכאיל קרקאי (מרץ 1990 – דצמבר 1991) ניקולאי קריאז'בסקיך (נובמבר 1994 – ינואר 1997) ניקולאי פריז (דצמבר 2000 – אוגוסט 2004) ולדימיר יבלאנוב (אוגוסט 2004 – ספטמבר 2016) יבגני פרבישוב (דצמבר 2016 – ספטמבר 2021) אנדריי אלכסיינקו (אוקטובר 2021 – ואילך) אתר האינטרנט הרשמי של ראש עיריית קרסנודאר ראשי קרסנודאר לשעבר - יקטרינודאר Андрей Алексеенко стал новым мэром Краснодара
ג'ורג' אריושי

ג'ורג' אריושי (באנגלית: George Ariyoshi; נולד ב-12 במרץ 1926) הוא פוליטיקאי אמריקאי שכיהן כמושל ה-3 של מדינת הוואי בארצות הברית מטעם המפלגה הדמוקרטית בשנים 1974–1986, כשלמעשה שימש כמושל בפועל כבר מאוקטובר 1973. אריושי נולד בהונולולו שבהוואי להורים שהיגרו מיפן, וקראו לבנם על שם נשיא ארצות הברית הראשון ג'ורג' וושינגטון. בעת מלחמת העולם השנייה שימש אריושי כמתורגמן ליפנית עבור שירות המודיעין של צבא ארצות הברית. בתום המלחמה החל ללמוד באוניברסיטת הוואי במנואה, ועבר לאוניברסיטת המדינה של מישיגן כדי לסיים תואר ראשון באומנות. לאחר מכן המשיך לתואר במשפטים בבית הספר למשפטים של אוניברסיטת מישיגן. בשנת 1954 נבחר אריושי לבית הנבחרים הטריטוריאלי של הוואי, בשנת 1958 נבחר לסנאט הטריטוריאלי של הוואי ובשנת 1959 נבחר לבית המחוקקים המדינתי של הוואי, בו כיהן עד לשנת 1970. בשנת 1970 נבחר על ידי מושל הוואי ג'ון ברנס לשמש כסגנו, והשניים ניצחו בבחירות. באוקטובר 1973 חלה ברנס בסרטן, ואריושי שימש כמושל בפועל עד לבחירות ב-1974, בהן התמודד בעצמו לתפקיד המושל וניצח, כשהוא הופך לאמריקאי ממוצא אסייתי הראשון שנבחר לכהן כמושל. הוא נבחר שוב גם בבחירות ב-1978 וב-1982, ובכל פעם התמודד כשלצידו סגן מושל אחר. לאחר שעזב את העולם הפוליטי בשל חוקי הגבלת כהונה, שימש בתפקידים שונים במספר תאגידים וארגונים ללא מטרות רווח. מדיה וקבצים בנושא ג'ורג' אריושי בוויקישיתוף "George R. Ariyoshi: An Oral History of the First Asian American Governor" (PDF). University of Hawaii at Manoa. בדצמבר 2016. p. 45. נבדק ב-4 ביולי 2020. {{cite web}}: (עזרה) Boylan, Dan; Michael Holmes, T. (בינואר 2000). John A. Burns: the man and his times - Dan Boylan, T. Michael Holmes - Google Boeken. ISBN 9780824822828. נבדק ב-17 בדצמבר 2011. {{cite book}}: (עזרה) Coffman, Tom (1986). Catch a Wave: Case Study of Hawaii's New Politics. University of Hawaii Press. ISBN 0-8248-0270-5.
רוז מת'

רוז גרונאפפל מת' (באנגלית: Rose Grunapfel Meth;‏ 10 בנובמבר 1925 – 12 באוקטובר 2013) נולדה בשם רוז'יה גרונאפפל, וידועה גם בשם רייזל גרונאפפל מת', הייתה ניצולת מחנה ההשמדה אושוויץ ואחת ממשתתפות מרד הזונדרקומנדו במחנה שהתחולל ב-7 באוקטובר 1944. רוז גרונאפפל נולדה בזאטור, פולין. היא נשלחה לאושוויץ באוגוסט 1943, שם נאלצה לעבוד במפעל Weichsel-Union-Metalwerke, מפעל לחימוש באזור תעשייה בין אושוויץ I לאושוויץ II. שניים מחברי המחתרת, ישראל גוטמן ויהודה לאופר, קיבלו הוראה להביא מהמקום בו עבדו חומר נפץ לקראת ההתקוממות במחנה. הם התקשו לעשות זאת, מפני שהתנועה בתוך בית חרושת זה הייתה אסורה, ובמקום בו עסקו בחומרי הנפץ עבדו אסירות יהודיות. באמצעות אחת החברות במחתרת יצרו האסירים קשר עם הנשים שעבדו שם. אחד החברים נשלח לבירקנאו כדי לגייס למשימה את רוז'ה רובוטה, אסירה שעבדה במיון פרטי הלבוש בבירקנאו, כדי שהיא תשכנע את הנשים לתת את הסכמתן להוציא חומר נפץ מבית החרושת ולמסור אותו לידי המחתרת. רוז, יחד עם מספר אסירות שעבדו במפעל התחמושת, כולל אסתר וייסבלום, אנה היילמן, רגינה ספירשטיין, אלה גרטנר הדסה זלוטניצקה, מרתה בינדיגר, גניה פישר, אינגה פרנק ואילזה ואנטיצ'קה פעלו יחדיו כדי להגניב אבק השריפה החוצה במטפחות לכיסיהן או לחיקן. כשהיה נערך חיפוש הן היו זורקות את אבק השריפה על האדמה ומשפשפות את האדמה ברגליהן. את אבק השריפה אספה רובוטה, והעבירה אותו לידי הזונדרקומנדו, יחידות לטיפול בקורבנות ההשמדה בתאי הגזים, שעמן נמנו אסירים יהודים, שפעלו במחנות השמדה ועסקו בהוצאת הגופות מתוך תאי הגזים ושריפתן במשרפות (זו המשמעות הידועה ביותר של מושג זה). לאחר חודשי פעילות אחדים הוצאו להורג גם אנשי הזונדרקומנדו, וגופותיהם פונו על ידי היחידה הבאה בתור. ב-7 באוקטובר 1944 השתמשו אסירי הזונדרקומנדו באבק השריפה כדי לפוצץ את הקרמטוריום הרביעי בבירקנאו. אלה, רוזה רובוטה, אסתר ורגינה נעצרו ועונו על פעילותן. הן נתלו בפומבי בבירקנאו ב-5 בינואר 1945. רוז גרונאפפל שרדה ונאלצה לצפות בהוצאות להורג. בזמן כליאתה במחנה, היא החליפה לחם בנייר כדי שתוכל לכתוב על פתקים את קורותיה בעת שהותה באושוויץ, כדי להעיד מאוחר יותר, תוך שהיא שומעת לאזהרת אביה להיזכר במה שקרה. חלק מהפתקים ששרדו נמצאים בארכיון ביד ושם. גרונאפפל הגיעה לארצות הברית בשנת 1946 על סיפון הספינה הראשונה שהובילה אזרחים מאירופה לארצות הברית. היא התיישבה בבנסונהרסט, ברוקלין, ניו יורק, נישאה לאירווינג מת' וגידלה שלושה בנים. בעשר השנים האחרונות לחייה התגוררה בקיו גרדנס הילס, ניו יורק. ראיון עם רוז מת' U.S.A. Citizenship Certificate. (Family Document) Rittner & Roth. Different Voices (Paragon House: 1993) p. 132ff. ISBN 1-55778-503-1 Rittner & Roth. Different Voices (Paragon House: 1993) p. 136ff. ISBN 1-55778-503-1 עדות ישראל גוטמן במשפט אייכמן, רשומות משפט אייכמן, 1961. Guttman. Smoke and Ashes: The Story of Auschwitz-Birkenau, (Sifriyat Poalim: 1957) p. 133. "Prisoner Revolt at Auschwitz-Birkenau". www.ushmm.org (באנגלית). נבדק ב-22 באפריל 2021. {{cite web}}: (עזרה) "Teaching about Women and Resistance". teaching-about-women-and-resistance.html (באנגלית). נבדק ב-22 באפריל 2021. {{cite web}}: (עזרה) Rittner & Roth. Different Voices (Paragon House: 1993) p. 139ff. ISBN 1-55778-503-1 Rittner & Roth. Different Voices (Paragon House: 1993) p. 140. ISBN 1-55778-503-1 "9 Years Ago For Stealing Explosives That Blew Up Crematorium | The Seattle Times". archive.seattletimes.com. נבדק ב-22 באפריל 2021. {{cite web}}: (עזרה)
By Your Side (שיר של ג'ונאס בלו)

"By Your Side" הוא סינגל של המפיק המוזיקלי הבריטי, ג'ונאס בלו, בשיתוף פעולה עם הזמרת הבריטית, ריי, שיצא, על ידי קפיטול רקורדס, פוזיטיביה רקורדס ווירג'ין EMI רקורדס, ב-28 באוקטובר 2016, כסינגל השלישי מאלבום הבכורה של ג'ונאס בלו, Blue. רמיקס של PBH & Jack Shizzle נכלל באלבום האוסף של בלו, Jonas Blue: Electronic Nature – The Mix 2017. השיר נכתב על ידי כריסטי זקריאס, גרייס ברקר, The Invisible Men וג'ונאס בלו, והופק על ידי ג'ונאס בלו. נכון לנובמבר 2021, השיר הושמע למעלה מ-332 מיליון פעמים בספוטיפיי. הווידאו קליפ הרשמי של הסינגל יצא לראשונה בערוץ היוטיוב של ג'ונאס בלו ב-16 בנובמבר 2016. נכון לנובמבר 2021, הווידאו קליפ נצפה למעלה מ-118 מיליון פעמים. מידע על הסינגל "By Your Side" באתר מיוזיק בריינז מידע על היצירה "By Your Side" באתר Discogs סרטון השיר "By Your Side" באתר יוטיוב "By Your Side". Qobuz. ארכיון מ-2018-06-12. נבדק ב-17 במאי 2018. {{cite web}}: (עזרה) By Your Side, 2018-11-09, ארכיון מ-2021-10-28, נבדק ב-2021-11-19 Jonas Blue - By Your Side ft. RAYE (Official Video), ארכיון מ-2021-11-05, נבדק ב-2021-11-19 ARIA Accreditations Documents, Dropbox (באנגלית)
זולטאן ולנשטיין

זולטאן ולנשטיין (בהונגרית: Wallenstein Zoltán; טארקאן, 19 בפברואר 1898 – בודפשט, 24 בספטמבר 1944) היה רב, הרב של קומארום, ואחר כך של פץ', דוקטור למדעי הרוח, סופר תאולוגי. זולטאן ולנשטיין היה בנם של איגנץ ולנשטיין (1870–1940) סוחר כללי עצמאי, ושל רוזליה (ריזה) קראוס (1874–1938). הוא למד תחילה בגימנסיה הראשית בקומארום ואחר כך סיים בבית המדרש לרבנים בבודפשט. לאחר מכן היה תלמיד בבית המדרש לרבנים בברלין (Rabbiner Seminar für das orthodoxe Judentum, a Hochschule für die Wissenschaft des Judentum) ובאוניברסיטת פרידריך וילהלם. הוא נחנך כדוקטור למדעי הרוח באוניברסיטת בודפשט (כיום אוניברסיטת אטווש לוראנד) ב-1921 וקיבל סמיכה לרבנות בבודפשט באותה השנה. בשנת 1920, בטרם סיום את לימודיו, נבחר פה אחד לרב של קהילת קומארום. אולם כניסתו לתפקיד נערכה רק לאחר קבלת הסמיכה לרבנות שנה לאחר מכן. כבר בשנים הראשונות לפעילותו קיבל הזמנות מכמה קהילות יהודיות גדולות יותר ובשנת 1923 נענה להזמנת הקהילה היהודית של פץ', שם נבחר לרב הראשי של הקהילה. הוא זכה להכרה ולפופולריות בין-דתית לאומית בממלכת הונגריה באמצעות כישרון הדרשה והנאום שלו. עקב מחלתו הקשה טופל במשך חודשים בבית החולים סנט רוקוש בבודפשט. הוא נפטר שם בשנת 1944 בגיל 46. אשתו הראשונה: מריה (מיצי) ולנשטיין (פץ' 1908 כנראה נפטרה בגיל צעיר) אשתו השנייה: בורבאלה וידור (קודם וייסנשטיין) (מישקולץ, 1915 – אונטריו קנדה, 1992) ילדיו: ואיבאן ולנשטיין (מאשתו הראשונה), אווה ולנשטיין (מאשתו השנייה) אחיו: ד"ר ארפאד ולנשטיין, לאסלו ולנשטיין, אנדרה ולנשטיין. מקורות מזמוריו של שמעון פצ'י (בודפשט, 1921) בני ישראל ברומא בתקופה הראשונה של האימפריה הרומית בהארת הספרות המסורתית העברית (בודפשט, 1921) לתולדות אגודת הנשים היהודיות בפאפה (פאפה, 1925) תוספות לתולדות הקהילה היהודית בפץ' (פץ', 1926) ספר זיכרון ליובל המאה לחברה קדישא בץ' (פץ', 1928) כתביו הנוספים ראו אור ב: ספר הזיכרון של לאיוש בלאו ספרי הזיכרון של בית המדרש לרבנים בבודפשט במגזין היהודי "שוויון" (Egyenlőség) עיתון קומארום (Komáromi Lapok) כתב העת סקירה יהודית-הונגרית כתב העת עבר ועתיד עיתון פץ' (Pécsi Lapok) יומן פץ' (Pécsi Napló) תקווה (Remény) הסכמה לאומית (Országos Egyetértés) סיגטוואר והאזור (Szigetvár és Vidéke) Unser Weg ספר השנה היהודית הוא היה עובד ומבקר של הלקסיקון יהודי הונגרי לקסיקון יהודי הונגרי. 1929. ערך פטר אויווארי. זולטאן ולנשטיין זולטאן ולנשטיין ב-Geni יהדות פץ' ותפקידה בהתפתחות הכלכלית של העיר מותם של שלושה רבנים בבודפשט ב-1944, באתר Neokohn "Születési bejegyzése a tárkányi polgári születési akv. 21/1898. folyószáma alatt". "Halotti bejegyzése a Budapest VIII. kerületi polgári halotti akv. 2203/1940. folyószáma alatt". "Wallenstein Ignác gyászjelentése (1940)". Az Újság. 1940-12-20. p. 6.
הנשים (סרט)

הנשים (באנגלית: Les Girls) הוא סרט מוזיקלי אמריקאי משנת 1957 בבימויו של ג'ורג' קיוקור, עם ג'ין קלי, קיי קנדל, טיינה אלג ומיצי גיינור (אנ') בתפקידים הראשיים. קול פורטר כתב 12 שירים לסרט (מילים ומגינה) מהם מושמעים חמישה. זה הסרט האחרון לו כתב שירים וזה גם הסרט האחרון של ג'ין קלי בחברת מטרו גולדווין מאייר. קיי קנדל וטיינה אלג זכו במשותף בפרס גלובוס הזהב לשחקנית הטובה ביותר - סרט קומדיה או מוזיקלי. אורי קלי (אנ') זכה בפרס אוסקר לעיצוב התלבושות הטוב ביותר. הסרט היה מועמד לפרס אוסקר לעיצוב ההפקה הטוב ביותר ולפרס אוסקר למיקס הסאונד הטוב ביותר. העלילה היא על להקה של שלוש נשים רקדניות וזמרות המופיעות בתיאטרון וודביל בפריז בניהולו ובהשתתפותו של אמרגן תקיף עם כל ההסתבכויות הרומנטיות ביניהם. היא מתוארת בשיטת פלאשבק ומתחילה במשפט דיבה נגד אחת הרקדניות שבמהלכו מתוארים האירועים שקרו ללהקה מבחינת מבטם השונה של כל אחת ואחד כמו בסיפור רשומון. בארי ניקולס (ג'ין קלי) הוא רקדן, כוריאוגרף וזמר אמריקאי שנמצא כעת בפריז שם הקים להקה של שלוש רקדניות וזמרות בשם "הנשים" ("Les Girls") והם מופיעים במסגרת תיאטרון וודביל בפריז. השלושה הן סיביל (קיי קנדל), אנג'לה (טיינה אלג) וג'וי (מיצי גיינור). בארי מופיע אתן בקטע "הנשים" והן שרות ביחד על "גבירות המלך" ("Ladies in Waiting"). הלהקה מצליחה ומופיעה ברחבי אירופה. בארי מתחיל עם אנג'ל אבל נאלץ להפסיק לאחר שמתברר שהיא מאורסת לפייר דקרו (ז'ק ברז'רק). הוא מתחיל עם סיביל אבל נאלץ להתעמת עם החבר שלה הלורד רן (לסלי פיליפס), מילולית ופיזית. פייר והלורד מבקשים ממנו שישחרר את חברותיהם והוא מחליט להראות להן שהוא חולה ונאלץ לפרק את הלהקה. באותו זמן הוא מתחיל עם ג'וי שהיא אמריקנית כמוהו. סיביל ואנג'ל עצובות ובארי מוצא אותן בדירתן ללא הכרה כתוצאה מקלקול בציוד הגז לחימום. הלהקה מתפרקת, בארי וג'וי נישאים ועוברים לארצות הברית. כעבור זמן סיביל מתחתנת עם הלורד רן ומפרסמת ספר זכרונות על להקת "בארי ניקולס והנשים" ובה היא כותבת כי אנג'לה ניסתה להתאבד לאחר שבארי עזב אותה. אנג'לה תובעת אותה למשפט בבית המשפט המלכותי בלונדון על הוצאת דיבה. כל אחת מתארת בבית המשפט את הקורות מבחינתה ולבסוף מעיד בארי ונשבע שזאת האמת לאמיתה וכי אף אחת מהן לא ניסתה להתאבד. אנג'לה מבטלת את התביעה וכולן משלימות. מדיה וקבצים בנושא הנשים בוויקישיתוף "הנשים", במסד הנתונים הקולנועיים IMDb (באנגלית) "הנשים", באתר נטפליקס "הנשים", באתר AllMovie (באנגלית) "הנשים", באתר Rotten Tomatoes (באנגלית) "הנשים", במסד הנתונים הקולנועיים KinoPoisk (ברוסית) קדימון לנשים (סרט), באתר יוטיוב הגבירות של המלך, באתר יוטיוב ג'ין קלי שר ורוקד "Les Girls" עם הנשים, באתר יוטיוב טאיינה אלג מספרת על הסרטת "הנשים", באתר יוטיוב
צאי ג'ה-ג'ונג

טצ'אי צ'ין צ'אנג (נולד ב-1948) הוא קומיקסאי יליד הואטן, מחוז צ'אנגהואה, טייוואן. הוא ידוע בעיקר בזכות עבודות גרפיות שלו על פילוסופיה והיסטוריה סינית, שהבולטים בהם הם פילוסופים כמו לאו דזה, ליי דזה, וג'ואנג דזה, אשר הפך אותם נגישים ופופולריים דרך השימוש בשפה פשוטה ועזר חזותי של הקומיקס הגרפי. רבות מיצירותיו הקודמות בעלות ארבעת הפאנלים מכילות אלמנטים של סאטירה פוליטית וכאלה שהם קומיים בלבד, כמו יצירתו הידועה, הסייף השיכור (大醉俠). הספרים של צט'אי צ'ין צ'אנג התקבלו היטב על ידי הציבור הן בטייוואן והן בסין. הם תורגמו לאחר מכן לעשרות שפות כולל אנגלית. כיום הוא מתגורר בטייוואן ובהאנגג'ואו, סין. מדיה וקבצים בנושא צאי ג'ה-ג'ונג בוויקישיתוף Das Tao Te King des Laotse: Gezeichnet und interpretiert von Chih-Chung, Tsai Prince Claus Awards, Tsai Chi Chung: Cartoonist: Chang Hwa, Prince Claus Fund for Culture and Development ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "צאי ג'ה-ג'ונג".
סקודה סלביה

סקודה סלביה (בצ'כית: Škoda Slavia) היא מכונית משפחתית קומפקטית במרכב סדאן, בעלת חמישה מקומות ישיבה, שמיוצרת על ידי סקודה הודו חברת הבת של סקודה משנת 2022. היא נחשפה ב-18 בנובמבר 2021. היא מיועדת לשוק ההודי בלבד. העיצוב החיצוני והפנימי שלה סטנדרטי מאוד ומשולב בין הסקודה אוקטביה לסקודה ראפיד כאשר הסלביה גדולה במעט מהרפיד וקטנה במעט מהאוקטביה. היא משווקת עם שני מנועים. מנוע בנזין I4 צילינדרים בנפח 1.0 ליטר טורבו המספק 115 כ"ס. המנוע משווק לבחירה בין תיבת הילוכים אוטומטית בעלת שישה הילוכים לבין תיבת הילוכים ידנית בעלת שישה הילוכים. מנוע בנזין I4 צילינדרים בנפח 1.5 ליטר טורבו המספק 150 כ"ס. המנוע משווק לבחירה בין תיבת הילוכים ידנית בעלת שישה הילוכים לבין תיבת הילוכים כפולת מצמדים בעלת שבעה הילוכים. מדיה וקבצים בנושא סקודה סלביה בוויקישיתוף אתר האינטרנט הרשמי של סקודה סלביה (בהינדי) Rachit Shad Trehan, Skoda Slavia debuts as Rapid’s successor, DriveTribe, ‏2021-11-18 (באנגלית) cartube, תכירו את סקודה סלביה: המשפחתית החדשה של סקודה לשוק ההודי - cartube, באתר www.cartube.co.il 2022 Skoda Slavia Debuts In India Looking Like A Fabia Sedan, Motor1.com (באנגלית)
מאזדה CX-50

מאזדה CX-50 (באנגלית: Mazda CX-50) היא מכונית משפחתית במרכב קרוסאובר, בעלת חמישה מקומות ישיבה, שמיוצרת על ידי מאזדה מינואר 2022. היא נחשפה ב-15 בנובמבר 2021, ומיועדת לשוק האמריקאי בלבד. העיצוב החיצוני הוא כמעט ללא שינוי מודגש מהמאזדה CX-5, אך הוא יותר שטחי עם גלגלי שטח ועיצוב של רכב שטח במעט. העיצוב החיצוני נותר ללא שינוי משאר דגמי מאזדה האחרונים. היא משווקת עם שני מנועים לבחירה. לשתי המנועים תיבת הילוכים אוטומטית בעלת שישה הילוכים. אופציה להנעה כפולה קיימת בתוספת תשלום. מנוע בנזין בנפח 2.5 ליטר אטמוספירי המספק 190 כ"ס ומומנט מרבי של 25.7 קג"מ. מנוע בנזין בנפח 2.5 ליטר טורבו המספק 250 כ"ס ומומנט מרבי של 44.2 קג"מ. מנוע היברידי בנפח 2.5 ליטר עם 2 מנועים חשמליים, שנלקח ישירות מ טויוטה ראב 4 המספק 222 כ"ס, כשאחד המנועים נמצא מאחורה ומספק הנעה אחורית לפי דרישה. מדיה וקבצים בנושא מאזדה CX-50 בוויקישיתוף אתר האינטרנט הרשמי של מאזדה CX-50 (באנגלית אמריקאית) cartube, קרוסאובר חדש למאזדה: 2022 מאזדה CX-50 - cartube, באתר www.cartube.co.il Mazda CX-50 revealed – new US-only C-segment SUV - paultan.org, Paul Tan's Automotive News, ‏2021-11-16 (באנגלית אמריקאית) Joey Capparella, 2023 Mazda CX-50 Joins the CX-5 as Another Stylish SUV, Car and Driver, ‏2021-11-15 (באנגלית אמריקאית)
שמואל הכהן בן יאשיהו

רבי שמואל הכהן בר יאשיהו היה מחכמי קהל פאס במאה ה-10, הוא בולט בין השואלים שאלות את רב שרירא גאון. רבי שמואל הכהן חי בעיר פאס שבמרוקו. בשלהי המאה ה-10 גלה לעיר אשיר יחד עם קהילת יהודי פאס על ידי כוחות בולוגין בן זירי (אנ'), בן שבט הצנהג'ה שכבש אז את העיר. בתקופה זו שאלו בני פאס שאלות רבות את רב שרירא גאון, ביניהן שאלות שהועלו בעקבות המעבר מפאס לאשיר. רבי שמואל בלט בין השואלים ושרדו ממנו לפחות 11 שאלות חשובות על סוגיות התלמוד, המפורסמות בין הפוסקים. לאחר מכן נסע למקום ששמו "באגנה", לשם הגיע אליו רבי יוסף אבן אביתור על מנת שיקבל אותו חרף הנידוי שהטיל עליו רב חנוך בן משה מקורדובה. רבי שמואל שקיבל את דבר הנידוי ודחה את אבן אביתור. לאחר מכן פייס רבי שמואל את אבן אביתור והודיע לו שטעה. יהדות פאס שרגא אברמסון, עניינות בספרות הגאונים, עמ' 103 - 104, ירושלים, תשל"ד. שרגא אברמסון, במרכזים ובתפוצות בתקופת הגאונים, עמ' 84 - 85, ירושלים, תשכ"ד. תשובות אל שמואל בן יאשיהו הכהן ואנשי פאס, קונטרס "כל מקום שיש מכר" באתר: "מאגרים" של האקדמיה ללשון העברית. רבי אברהם אבן דאוד, "ספר הקבלה", בתוך: סדר החכמים וקורות העתים, חלק א, עמ' 69, באתר היברובוקס